בוא תגזים

**בוא תגזים**, מיוצג בידי האמוג'י **😠**, הוא ישות סוריאל שמתחרה בעונה הראשונה של מירוץ הסוריאל של רוליפולי. תגזים ידוע בכך שהוא תמיד כועס ומרבה לקלל. הוא שונא את כל שאר הישויות והוא אוהד שרוף של מועדון הכדורגל ברצלונה.

הוא ניצח באתגר בר-התגד°לת בפרק השני היה הגיבור של עצמך, כשגילם את נציג מפלגת ש"ס.

## השתתפות במירוץ הסוריאל של רוליפולי

בוא תגזים משתתף בעונה הראשונה של מירוץ הסוריאל של רוליפולי. מקומו בעונה עדיין לא ידוע.

### כניסה למירוץ

**הוראות במה**: "בוא נכנס לחדר הסטירות ומעיף לרם סטירה"

**קונפשיונל ראשון**: "מה יש לו! בחור פקדן?! נמאס לי!!! אני מרגיש כאילו קוראים לי מירב מכמה שהרם הזה מביא לי את הצעיף🐛 שלום, אני בוא תגזים באמת! באתי לכעוס-- כלומר, התכוונתי להגיד **לכעוס** על התחרות שלי 🤒"

### חמשירים

בפרק הראשון של העונה, "חמשירים", המתמודדים התבקשו לכתוב חמשירים, שנשפטו בידי כותב החמשירים הידוע או. הנרי.

בפרק זה, בוא עלה לבמה לבוש בשרשראות הוואי עליהן היו מודפסים איורים של שרשרת המזון, כבול בשלשלאות מכוסות בלשלשת. הוא הציג את החמשיר "אני אוהב לאכול עוגה / כל מי שלא אוהב לאכול עוגה / טועה טעות מרה / העוגה גם כן מרה / שכחתי להוסיף לה סוכר". בסיום הפרק, רוליפולי נתן לו ביקורת חיובית, אבל בוא לא זכה במשימה.

### היה הגיבור של עצמך

בפרק השני של העונה, "היה הגיבור של עצמך", ישויות הסוריאל התבקשו לבצע משימות בנושא גיבורות.

#### **אתגר בר-תקטונת**

באתגר בר-התקטונת, הישויות התבקשו להשתמש בקסמים ובכוחות העל שלהם בכדי לדחוף "גולה" (כדור ברזל) כמה שיותר רחוק. המנצח באתגר זכה לבחור איזו ישות תגלם איזו מפלגה באתגר בר-התגדולת. בחצי הגמר נגד לילי מון, בוא צעק על הכדור בתקווה שהוא ימלא אחר פקודותיו. הוא ניצח ועלה לגמר, בו הוא גער בכדור על כך שהוא חסר תזוזה. הוא סיים את האתגר במקום הרביעי.

#### **אתגר בר-תגדולת**

באתגר בר-התגדולת, הישויות גילמו נציגי מפלגות בכנסת הישראלית. בוא עלה למסלול בלבוש חרדי מסורתי קומפלט, מסמן "לא" באמצעות אצבעות המורה שלו ומניד בראשו לשלילה. ביד ימין הוא החזיק ספר תנ"ך וביד שמאל מסור חשמלי לזכר רם צור. הוא גילם את ראש מפלגת ש"ס, והמצע שלו היה לא להסכים עם אף אחד. בסיום הפרק נחשף שבוא תגזים זכה באתגר ובחסינות בפרק הבא.

### מבט אל העבר

בפרק השלישי של העונה, "מבט אל העבר", ישויות הסוריאל טיילו בציר הזמן ופגשו דמויות היסטוריות.

#### **אתגר בר-תקטונת**

באתגר בר-התקטונת, הישויות התבקשו לחזור בזמן לנקודה לבחירתם ולנסות להציל כמה שיותר חיים. הישות שהצילה הכי הרבה בני אדם ניצחה באתגר וקיבלה נקודות בונוס באתגר בר-התגדולת. בוא חזר בזמן למשחק כדורגל בין ברצלונה לריאל מדריד שהתקיים ב-2009 והתקוטט עם אוהדי ריאל. בדרך כלשהי הוא הצליח למנוע את התפרצות שפעת החזירים בקטלוניה, והציל 5,046 חיים. הוא הגיע שני באתגר, בו ניצחה אונקיית זהב האריסון.

#### **אתגר בר-תגדולת**

באתגר בר-התגדולת, הישויות פגשו דמות היסטורית לבחירתם וניהלו איתה שיחה. הישות שניהלה את שיחת הסוריאל הפורייה ביותר ניצחה. בוא עלה לבמה לבוש במדים של ברצלונה מעונת האליפות 2004-05. הוא החזיק בכדור ישן מעור חזיר והחזיק תמונה חתומה של יוהאן קרויף. הוא פגש את מאמן ברצלונה רונלד קומאן ופרק עליו כעסים מבלי לתת לו לדבר. בסיום הפרק, בוא ספג ביקורת שלילית, אבל היה חסין מפני הדחה.

### משחק המנוף

בפרק הרביעי של העונה, "משחק המנוף", ישויות הסוריאל ביצעו משימות שהיו קשורות לקומדיה.

#### **אתגר בר-תקטונת**

באתגר בר-התקטונת, הישויות התבקשו לספר בדיחה בפורמט של שאלה ותשובה. בוא סיפר את הבדיחה הבאה: "מה משותף לאוהדי ריאל מדריד, איימן עודה וילדים קטנים? לכולם בא לי להרביץ בשיניים". הוא לא ניצח באתגר.

#### **אתגר בר-תגדולת**

באתגר בר-התגדולת, הישויות בחרו דמות מפורסמת לגלם בשעשועון הטלוויזיה "מוח על האש". בוא גילם את הזמר עזי שרעבי. בסיום הפרק, בוא קיבל שבחים מרוליפולי, אבל לא זכה באתגר.

### זה רק משחק

#### **אתגר בר-תקטונת**

באתגר בר-התקטונת, הישויות השתתפו בסצנה אחד-על-אחד עם השחקנית שירה נאור בסיטואציות אינדיבידואליות שרוליפולי סיפק. באתגר זה, בוא גילם תפוח שלא רוצה שיאכלו אותו ושירה גילמה אישה שמאוד אוהבת לאכול תפוחים. בוא הגיע במקום השביעי באתגר, עם ציון של 2.5 מתוך 10.

#### **אתגר בר-תגדולת**

באתגר בר-התגדולת, "אלתור אלפביתי", כל שמונה הישויות השתתפו באותה סצנה וכל שורה שנאמרה הייתה צריכה להתחיל באות שאחרי האות בה השורה הקודמת התחילה. לאחר שהשופטים התייעצו, בוא קיבל ביקורות חיוביות, אבל לא ניצח באתגר.

### קרא, קרא, קרא

בפרק השישי של העונה, "קרא, קרא, קרא", ישויות הסוריאל ביצעו אתגר בר-תקטונת בנושא קריאה ואתגר בר-תגדולת בנושא כתיבה.

#### **אתגר בר-תקטונת**

באתגר בר-התקטונת, שבע הישויות התבקשו לקרוא (או לקרוע) אחד את השני - כלומר להעליב בידידותיות ובאופן שנון תוך ציון הפגמים של הישות אליה מדברים. באתגר זה, הקהל בבית הצביע, והמנצח קיבל נקודות בונוס באתגר בר-התגדולת. בוא קיבל 0 קולות וסיים במקום האחרון. משום שהשופט האורח, שהיה עורב, החליט לתת לעצמו נקודה, בוא טכנית סיים את האתגר במקום השמיני.

#### **אתגר בר-תגדולת**

באתגר בר-התגדולת, הישויות היו צריכות לחשוב על רעיון לספר, לעצב לו כריכה קדמית ואחורית, כולל כותרת, תת-כותרת, ותקציר עלילה. בוא עלה לבמה לבוש בשמלה דמוית-תחרה שהייתה עשויה מגבות מלוכסנות ועל ידיו היו ציפורניים מזויפות ארוכות ומגואלות בדם. הוא הציג ספר אימה בשם "אוי ואבוי, אין לי מוח!" על הנזקים של שימוש בטלפון נייד. בסיום הפרק, בוא הוכרז כמוגן מפני הדחה.

### גברתי וגבירותיי, מהפך

בפרק השביעי של העונה, "גברתי וגבירותיי, מהפך", ישויות הסוריאל ביצעו משימות בנושא מהפך.

#### **אתגר בר-תקטונת**

באתגר בר-התקטונת, שש הישויות היו צריכות לעצב כובע ולהניח אותו על הראש של אחד משישה קפלופובים. בוא הניח את הכובע שהכין על ראשו של דן. גובהו של הכובע היה 20.11 ס"מ, נמוך רק מזה של לילי מון, ולכן בוא הגיע במקום השני במשימה.

#### **אתגר בר-תגדולת**

באתגר בר-התגדולת, הישויות היו צריכות להפוך את הקפלופובים מהאתגר בר-התקטונת לישויות סוריאל. עליהן היה לתת להם שם, להדריך אותם כיצד לדבר עם השופטים, ולהלביש אותם בלבוש סוריאליסטי. לילי מון, שזכתה באתגר בר-התקטונת, הצמידה קפלופוב לכל ישות סוריאל. בוא קיבל את אליה, לה נתן את השם אלת הכעס. היא עלתה למסלול לבושה כמלצרית בדיינר. ביד אחת היה לה כובע עובד של דיינר, אותו היא הטיחה ברצפה לפני שמעדה קלות. ביד השנייה הייתה לה עוגה, והיא תחבה את ראשה לתוכה וליקקה את פניה. בדיאלוג עם השופטים, היא הביעה חוסר אהדה כלפי סוכר. בשל הביצוע החלש של אליה, בוא היה מועמד להדחה. לאחר שניצח את דו-קרב הודעות הסוריאל שלו נגד רורקינט תחבור"צ (שניצחה שני דו-קרבים לפני האחד הזה), זכה להישאר במירוץ.

### המחזמרוליפולי

בפרק השמיני של העונה, "המחזמרוליפולי", ישויות הסוריאל כתבו וביצעו מחזמר.

#### **אתגר בר-תקטונת**

באתגר בר-התקטונת, כל אחת מחמש הישויות הוציאה מהקיר בובת יד בדמות ישות אחרת שנותרה במירוץ, והישויות התבקשו לחקות אחת את השנייה. בוא הוציא מהקיר בובה בדמותה של סו פרסטר, וחיקה אותה באופן שזיכה אותו במקום השני באתגר.

#### **אתגר בר-תגדולת**

באתגר בר-התגדולת, הישויות השתתפו במחזמרוליפולי, מחזמר שנכתב על ידיהן. בנוסף, הן עיצבו תלבושת שמייצגת אחת מחמש התכונות שהופכות ישות סוריאל לפורייה (מקוריות, וכחנות, נחישות, גמישות וודאות). בוא, שהלבוש שלו ייצג את התכונה ודאות, עלה לבמה לבוש בטוקסידו שחור, משקפי שמש וג'ל בשיער. הוא לבש מכנסי ג'ינס שחורים והידיים שלו היו בתוך שני הכיסים שלו כשרק האגודלים שלו היו מחוץ לכיסים. הוא הצמיד את הלשון שלו לפנים הלחי הימנית שלו והנהן בקצב קבוע. לדברי רחל, הוא נראה ממש טוב. במחזמרוליפולי, הוא גילם את ישות הסוריאל הטהור ושר שיר בשם "ספסל בטיחות".